S-245/2023

Mál þetta, sem þingfest var 11. maí sl., og dómtekið í dag, er höfðað með ákæru lögreglustjórans á Suðurlandi þann 31. mars sl., á hendur J-kk-þgf Þ-kk-þgf G-kk-þgf, [...], I. fyrir líkamsárás og barnaverndarlagabrot með því að hafa, miðvikudaginn 18. ágúst 2021, á göngustíg við Fossheiði á Selfossi, veist að A, sem þá var 15 ára gamall, hrint honum þannig að hann féll til jarðar og þar sem hann lá slegið hann endurteknum hnefahöggum í handlegg, maga, höfuð og efri hluta líkama, traðkað á brjóstkassa hans og eftir að A hafði tekist að standa upp þá rifið í peysu sem hann klæddist, gripið um andlit hans og með því taki hrint honum aftur, en háttsemi ákærða fól í sér líkamlegt ofbeldi, yfirgang og ruddaskap.

(318-2021-13805)

Telst brot ákærða varða við 217. gr. almennra hegningarlaga nr. 19/1940 og 1. og 3. mgr. 99. gr. barnaverndarlaga nr. 80/2002.

II. fyrir líkamsárás

með því að hafa, aðfaranótt sunnudagsins 16. janúar 2022, á stigangi [ sic] framan við íbúð 203 í fjölbýlishúsinu að X á Selfossi, veist að B, slegið hann ítrekuðum hnefahöggum í höfuð og sparkað í líkama hans, með þeim afleiðingum að B hlaut skurð á höfði.

(318-2022-740)

Telst brot ákærða varða við 217. gr. almennra hegningarlaga nr. 19/1940.

III. fyrir umferðarlagabrot

með því að hafa, aðfaranótt mánudagsins 19. september 2022, ekið bifreiðinni [...]sviptur ökurétti austur Norðurhóla á Selfossi.

(318-2022-14765)

Telst brot ákærða varða við 1. mgr. 58. gr. umferðarlaga nr. 77/2019, sbr. 1. mgr. 95. gr. sömu laga.

IV. fyrir umferðarlagabrot

með því að hafa, sunnudaginn 9. október 2022, ekið bifreiðinni [...]um Vatnaleið í Eyja- og Miklaholtshreppi, sviptur ökurétti og með 112 km hraða þar sem leyfður hámarkshraði var 90 km á klukkustund.

(318-2 022-22461)

Telst brot ákærða varða við 3. mgr. 37. gr. og 1. mgr. 58. gr. umferðarlaga nr.

77/2019, sbr. 1. mgr. 95. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.

Í ákæru voru teknar upp tvær einkaréttarkröfu brotaþola skv. I. og II. ákærulið.

Við fyrirtöku málsins þann 28. júní sl., var ekki sótt þing af hálfu bótakrefjanda B, og féll krafa hans því niður með vísan til 2. mgr. 174. gr. laga nr. 88/2008 um meðferð sakamála. Þá var, í sama þinghaldi, bótakröfu brotaþolans A vísað til meðferðar í sérstöku einkamáli, sem tekið verður fyrir á reglulegu þingi dómsins þann 6. september nk. Koma þær því ekki frekar til skoðunar í máli þessu.

Þann 30. maí sl., var mál höfðað á hendur ákærða með ákæru lögreglustjórans á

Suðurlandi,

I. fyrir umferðarlagabrot

með því að hafa, fimmtudaginn 23. mars 2023, ekið bifreiðinni [...]sviptur ökurétti austur Langholt og þaðan um Erlurima á Selfossi.

Telst brot ákærða varða við 1. mgr. 58. gr. umferðarlaga nr. 77/2019, sbr. 1. mgr. 95. gr. sömu laga.

II. fyrir umferðarlagabrot

með því að hafa, laugardaginn 25. mars 2023, ekið bifreiðinni [...]sviptur ökurétti um bifreiðastæði við verslunarmiðstöðina Sunnumörk og þaðan um Austurmörk í Hveragerði, uns lögregla missti sjónar á bifreiðinni en stöðvaði akstur hennar þar örskömmu síðar við Breiðumörk, en ákærði hafði þá flutt sig yfir í farþegasæti bifreiðarinnar og annar ökumaður tekinn við akstrinum.

Telst brot ákærða varða við 1. mgr. 58. gr. umferðarlaga nr. 77/2019, sbr. 1. mgr. 95. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.

Framangreind ákæra var þingfest þann 15. júní sl., í máli dómsins nr. S - 355/2023, sem var þann dag sameinað máli þessu.

Ákærði kom fyrir dóminn þann 15. júní sl. ásamt skipuðum verjanda sínum. Ákærði viðurkenndi skýlaust að hafa gerst sekur um þá háttsemi sem honum er gefin að sök í III. og IV. lið ákæru dagsettri 31. mars 2023 og báðum ákæruliðum ákæru dagsettrar 30. maí 2023. Þá kom ákærði aftur fyrir dóminn þann 28. júní sl., og viðurkenndi skýlaust að hafa gerst sekur um þá háttsemi sem honum er gefin að sök í I. og II. lið ákæru dagsettri 31. mars 2023. Ákærði hefur þar með skýlaust játað sakarefni málsins að fullu.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr.88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga. Kom þar fram að ákærði væri að taka á sínum málum.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákærum og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði dagsettu 26. júní sl., hefur ákærði sex sinnum áður sætt refsingu. Þann 15. desember 2020 var ákærða gerð sekt, meðal annars vegna minniháttar líkamsárásar. Þann 23. febrúar 2022 var ákærða gerð sekt vegna akstur sviptur ökurétti. Þann 7. júní 2022, var ákærða gerð sekt vegna aksturs sviptur ökurétti. Þá var þann 16. júní sl., staðfestu rí Landsrétti dómur Héraðsdóms Suðurlands uppkveðinn 24. júní 2022, þar sem ákærði var fundinn sekur um brot gegn valdstjórninni, minniháttar líkamsárás, ölvunarakstur og akstur sviptur ökurétti. Var ákærða þá gert að sæta fangelsi í sex mánuði, en fullnustu þriggja mánaða refsingarinnar var frestað skilorðsbundið til tveggja ára. Að öðru leyti hefur sakaferill ákærða ekki áhrif við ákvörðun refsingar í máli þessu. Hluti brota þeirra sem ákærði er nú fundinn sekur um eru framin fyrir uppkvaðningu síðastgreinds dóms og verður ákærða því nú dæmdur hegningarauki, með vísan til 78. gr. almennra hegningarlaga nr. 19/1940. Með vísan til 60. gr., sbr. og 77. og 78. gr. almennra hegningarlaga nr. 19/1940, ber að dæma upp framangreinda þriggja mánaða fangelsisrefsingu og ákveða refsingu í einu lagi.

Refsing ákærða er hæfilega ákveðin fangelsi í tíu mánuði. Að virtum atvikum máls sem og að teknu tilliti til skýlausrar játningar ákærða, þykir rétt að fresta fullnustu hluta refsingarinnar líkt og greinir í dómsorði.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirlitum lögreglu samtals 35.504 kr., auk þóknunar skipaðs verjanda ákærða, sem er hæfilega ákveðin 271.188 kr., að teknu tilliti til virðisaukaskatts.

S-kvk-nf I-kvk-nf, löglærður aðstoðarmaður dómara, kveður upp dóm þennan.

DÓMSORÐ:

Ákærði, J-kk-nf Þ-kk-nf G-kk-nf, sæti fangelsi í tíu mánuði, en fresta skal fullnustu sjö mánaða refsingarinnar og skal sá hluti hennar falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með síðari breytingum.

Ákærði greiði allan sakarkostnað, 306.692 krónur, þar af þóknun skipaðs verjanda, T-kk-þgf R. S-kk-þgf lögmanns, 271.188 krónur, að teknu tilliti til virðisaukaskatts.

S-kvk-nf I-kvk-nf.